**Baranya Megyei Diáksport Tanács**

**Felügyelőbizottságának jelentése**

**2015. évi ellenőrzéséről**

Tárgy: A Baranya Megyei Diáksport Tanács működési alapdokumentumainak és gazdálkodásának ellenőrzése.

A felügyelőbizottság a dokumentumok áttekintése során megállapította, hogy a szervezet működése a vizsgált tárgyidőszakban összességében az alapszabálynak megfelelően történt.

Ezt a megállapítását az alábbiakkal támasztja alá:

Alapdokumentumok vizsgálata:

* A titkár, továbbra is „másodállásban” (főmunkaidején kívül) látja el feladatát és a

 2009. március 27-én jogerőre emelkedett alapszabály szerint, annak megfelelve az iktatási rendszert (közgyűlési jegyzőkönyvek, határozatok, támogatások szerződések, azok elszámolásai), elkülönítetten kezeli.

* Tevékenységével elősegítette, biztosította a szervezet céljainak megfelelően a felmenő rendszerű diákolimpiai versenyek győzteseinek országos döntőire történő továbbjutását, a megye utánpótlás nevelését, sportági kiválasztást, a tanulóifjúság egészségmegőrző- fejlesztő szabadidő hasznos eltöltését.
* Készséggel állt és áll mindenkor a DSB vezetők rendelkezésére, és javaslataival segítette/segíti az alapszintű, körzeti versenyek lebonyolítását, azok elszámolási metodikáját.
* A küldöttgyűlés által elfogadott anyagokat (versenynaptár, versenykiírások, beszámolók, határozatok, emlékeztetők, meghívók)l az érintettek (web oldal működtetésének hiányában) kellő időben, elektronikus levél útján kapták meg.
* Az alapszabály 33 §-ban előírt nyilvánosságot a szervezet honlapja lenne hivatott biztosítani, de üzemeltetés hiányában a titkár E levélben tájékoztatja, juttatja el a küldöttgyűlés által elfogadott anyagokat (versenynaptárt, beszámolót, határozatokat, jegyzőkönyvet), és minden működéssel kapcsolatos információt (a forgatókönyveket, versenykiírásokat, stb.) a közgyűlés tagjainak.
* Mindenkor biztosította és biztosítja a szervezet működésével kapcsolatos iratokba történő betekintést, bár ezt a közgyűlés tagjai az év során nem kérték.
* A közgyűlési jegyzőkönyvekből jól látható, hogy a küldöttgyűlés minden alkalommal határozatképes volt, csak a hatáskörébe tartozó témákkal foglalkozott.
* A küldöttgyűlés mindig nyílt szavazással hozta meg határozatait, kivéve a tisztségviselő választást, ahol a szavazás titkos volt.
* Sajnos az elmúlt évek észrevételei ellenére sem sikerült megoldani, hogy az alapdokumentumok és a gazdasági dokumentumok kezelése azonos székhelyen történjen.
* A megváltozott környezet indokolttá teszi az alapszabály módosítását, mivel a szervezet közhasznúsága megszűnt, ill. személyi változások is történtek.

Gazdálkodással összefüggő dokumentumok vizsgálata:

* Az anyagi eszközök, pénzügyi források, az MDSZ támogatásából, tagdíjból és pénzintézeti kamatjóváírásból származó bevételből tevődtek össze, mely összeg a megyei döntők, országos elődöntők, országos döntők szervezési, rendezési- és működési költségeire, körzeti versenyek támogatására fordítódtak.
* A pénzügyi ügymenet minden esetben szabályos volt, a kifizetés bankon keresztül történt. Az utalásokat a titkár végzi, a könyvelőtől kapott lista alapján.
* Sajnos előfordult, hogy a könyvelő elmaradásban volt, ezért az SZJA utalás megkésett. E miatt nem tudott regisztrálni a szervezet a NAV honlapján, s ez nagymértékben lassítja az ügymenetet, nehezíti működést.
* A számlabizonylatok, bankkivonatok rendben voltak, számvitelileg megfeleltek az előírásoknak.
* A pénzügyi könyvelői beszámolóban több tétel, melyeknek az anyagi ráfordításban lenne a helyük, az egyéb ráfordítás rovatba kerültek. Kértük a módosítást, a pontos rovatba sorolást.
* Elfogadhatatlannak tartjuk a az SZJA jóváírásáról szóló kifizetői igazolások kézzel történő kitöltését. A könyvelő arra hivatkozott, hogy nem tudta frissíteni a programot pénzhiány miatt, melyet a titkár felé nem jelzett. Elfogadta az érvelésünket és február 15-én (hétfőn) elkészíti az igazolásokat gépi formátumban.
* A könyvelő elektronikus könyvelését nyomtatásban kaptuk meg, melyen az egyenlegek nem stimmeltek a banki egyenleggel. A számítógépes betekintésnél látható volt, hogy az egyes banki ügymenet könyvelése pontos, így a hiba valószínűleg a pendrive-ról való áthozat révén keletkezett. Ennek sürgős korrigálása szükséges, a hibát záros határidőn belül (maximum 1 hónap) ki kell javítani.
* Az ellenőrzés során az elektronikus könyvelést áttekintve, hiányosságot nem tapasztaltunk.
* A szervezet gazdálkodását az ésszerűség és takarékosság jellemezte.

A felügyelőbizottság a közgyűlés/küldöttgyűlés számára a következő észrevételek, javaslatok elfogadását terjeszti elő:

* A nyilvánosság biztosítása érdekében meg kell oldani, hogy a szervezet működtesse honlapját, az anyagok naprakészen feltöltésre kerüljenek.
* Igyekezzen megteremteni annak feltételeit, hogy az alapdokumentumok és a gazdasági dokumentumok azonos székhelyen, bárki számára, ha igényli, könnyen hozzáférhető helyen legyenek.
* A titkári feladat sokrétűsége miatt szükséges lenne egy főállású titkári status létrehozása, melynek költségeit az MDSZ költségvetéséből kellene fedezni.
* A könyvelő február 15-én készítse el az SZJA adójóváírásról szóló gépi formátumú kifizetői igazolásokat.
* A könyvelő sürgősen javítsa ki az éves összesített elektronikus könyvelésben jelentkezett hibát, a korrekciót legkésőbb március 6-ig el kell végezni.
* A könyvelő a továbbiakban, a megbeszéltek szerint a 2016 évi könyvelést alapszintű (körzeti DSB) versenyek, megyei versenyek, országos elődöntők, országos döntők bontásban végezze, ezzel könnyebben áttekinthetőbbé téve a betekintést.
* Kérjük, hogy a könyvelő a pénzügyi beszámolóban az egyéb ráfordításokból az anyagi természetű ráfordításokat egy külön rovatba tegye át, ne ömlesztve szerepeljen az egyéb rovatban.

Pécs, 2016. február 09..

Németh Karola

elnök

Dudásné Nádasi Judit Kőszegi Judit

 tag tag